Rossiyaning «Azimut» aviakompaniyasi ilk bor Navoiyga muntazam reyslarni amalga oshirishni boshladi. Bu haqda Uzbekistan Airports xabar bermoqda. Foto: Uzbekistan Airports «Azimut» aviakompaniyasining samolyoti 11 iyun kuni soat 02:00 da bortida 100 nafar yo‘lovchi bilan Navoiy xalqaro aeroportiga qo‘ndi. An’anaga ko‘ra, samolyot suv arkasi bilan tantanali ravishda kutib olindi. Bu «Azimut» aviakompaniyasining Moskva — Navoiy — Moskva yo‘nalishi bo‘yicha birinchi yo‘lovchi reysi bo‘ldi. Reyslar «Vnukovo» aeroportidan muntazam ravishda SSJ100 samolyotlarida haftasiga bir marta juma kunlari amalga oshiriladi. «Azimut» Krasnodar va Rostov-Donda joylashgan Rossiya aviakompaniyasidir. O‘zbekiston va Rossiya o‘rtasida havo qatnovi to‘g‘risidagi hukumatlararo bitim asosida «O‘zaviatsiya» agentligi tomonidan «Azimut» aviakompaniyasiga 2022 yil 28 martda ruxsatnoma berilgandi.